అరికెపూడి గాంధీ

అరికెపూడి గాంధీ, తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం భారత్ రాష్ట్ర సమితి పార్టీ తరపున శేరిలింగంపల్లి నియోజకవర్గం శాసనసభ్యుడిగా, ప్రభుత్వ విప్ గా ఉన్నాడు.

జననం, విద్యాభాస్యం
అరికెపూడి గాంధీ తెలంగాణ రాష్ట్రం, హైదరాబాద్, కూకట్‌పల్లిలో 1961, జూన్ 12న ఏ. చిత్తరంజన్ దాస్, అనసూయ దంపతులకు జన్మించాడు. ఆయన ఆంధ్రప్రదేశ్ రాష్ట్రం, కృష్ణా జిల్లా, నందివాడ మండలం,పోలుకొండ గ్రామంలో  పుట్టారు. రుద్రపాక లోని పీవీసీ జిల్లా పరిషత్ పాఠశాలలో 1976లో పదవ తరగతి వరకు చదువుకున్నాడు.

వ్యక్తిగత జీవితం 
గాంధీకి శ్యామలదేవితో వివాహం జరిగింది. వారికి ముగ్గురు కుమార్తెలు (పృథ్వీ, నందిత, ప్రణీత) ఉన్నారు.

రాజకీయ జీవితం
అరికెపూడి గాంధీ తెలుగుదేశం పార్టీ ఆవిర్భావం నుండి టిడిపి పార్టీలో ఉన్నాడు. ఆయన శేరిలింగంపల్లి టీడీపీలో క్రియాశీలకంగా పని చేశాడు. ఆయన 2009లో జరిగిన అసెంబ్లీ ఎన్నికల్లో శేరిలింగంపల్లి నియోజకవర్గం తెలుగుదేశం పార్టీ టికెట్ ఆశించిన దక్కలేదు. తెలంగాణ రాష్ట్రం ఏర్పడక 2014లో జరిగిన తెలంగాణ అసెంబ్లీ ఎన్నికల్లో శేరిలింగంపల్లి నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కొమరగోని శంకర్ గౌడ్ పై 76,257 ఓట్ల మెజారిటీతో గెలిచి తొలిసారి శాసనసభ్యుడిగా ఎన్నికయ్యాడు. ఆయన 2016, మార్చి 11న తెలంగాణ రాష్ట్ర సమితి పార్టీలో చేరాడు. అరికెపూడి గాంధీ 2018లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి భవ్య ఆనంద్ ప్రసాద్ పై 44,295 ఓట్ల మెజారిటీతో గెలిచాడు. ఆయనను 2019, సెప్టెంబరు 7న ప్రభుత్వ విప్ గా ప్రభుత్వం నియమించింది.

మూలాలు

1961 జననాలు
తెలంగాణ రాష్ట్ర సమితి రాజకీయ నాయకులు
జీవిస్తున్న ప్రజలు
హైదరాబాదు జిల్లా వ్యక్తులు
హైదరాబాదు జిల్లా రాజకీయ నాయకులు
పార్టీలు ఫిరాయించిన రాజకీయ నాయకులు
హైదరాబాదు జిల్లా నుండి ఎన్నికైన శాసన సభ్యులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)